Document ID: /fineweb-2-swissfilter-quality_10-filterrobots/filtered/02038.jsonl.gz/707

Tar Therese Johaug è tenor la communicaziun vegni constatà il steroid anabol Clostebol, quai scriva la federaziun da skis norvegiaisa. Para saja il motiv per la cumprova positiva da doping ina crema da sulegl che Johaug ha para duvrà suenter ina brischament da sulegl, scriva la federaziun. Il medi da l’equipa norvegiaisa haja cumprà questa crema la fin d’avust en ina apoteca. Johaug è alura tenor la federaziun vegnida testada ils 16 da settember.
Egualisà il record da Marit Björgen
Theresa Johaug ha dominà la stagiun passada ed ha gudagnà en tut 17 cursas ed uschia egualisà la marca da record da sia cumpatriota Marit Björgen. Viavant è Johaug set giadas campiunessa mundiala.
RR novitads 12:00